CELEX: 32000R2596
Language: lv
Date: 2000-11-27
Title: Padomes Regula (EK) Nr. 2596/2000 (2000. gada 27. novembris), ar ko groza Regulu (EK) Nr. 974/98 par eiro ieviešanu

Svarīgs juridisks paziņojums

|

32000R2596

Oficiālais Vēstnesis L 300 , 29/11/2000 Lpp. 0002 - 0003

		Padomes Regula (EK) Nr. 2596/2000(2000. gada 27. novembris),ar ko groza Regulu (EK) Nr. 974/98 par eiro ieviešanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 123. panta 5. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Eiropas Centrālās bankas atzinumu [3],tā kā:(1) Padomes Regula (EK) Nr. 974/98 (1998. gada 3. maijs) par eiro ieviešanu [4] paredz to dalībvalstu valūtu aizstāšanu ar eiro, kuras izpildīja vienotas valūtas piemērošanai vajadzīgos nosacījumus, kad Kopiena sāka Ekonomikas un monetārās savienības trešo posmu. Šajā regulā ir arī noteikumi, kas attiecas uz šo dalībvalstu valsts valūtas vienībām pārejas periodā, kurš beidzas 2001. gada 31. decembrī, kā arī noteikumi par banknotēm un monētām.(2) Padomes Lēmums 98/317/EK (1998. gada 3. maijs), kas pieņemts saskaņā ar Līguma 121. panta 4. punktu [5], nosaka, ka Grieķija neizpildīja vajadzīgos nosacījumus vienotas valūtas pieņemšanai.(3) Atbilstoši Padomes Lēmumam 2000/427/EK (2000. gada 19. jūnijs), kas pieņemts saskaņā ar Līguma 122. panta 2. punktu un attiecas uz vienotās valūtas pieņemšanu Grieķijā no 2001. gada 1. janvāra [6], Grieķija tagad ir izpildījusi vajadzīgos nosacījumus, un atkāpe par labu Grieķijai ir jāatceļ no 2001. gada 1. janvāra.(4) Eiro ieviešana Grieķijā liek attiecināt uz Grieķiju noteikumus par eiro ieviešanu, kurus piemēro dalībvalstīm, kurās eiro ieviesa, kad Kopiena sāka Ekonomikas un monetārās savienības trešo posmu.(5) Dalībvalstīm, kuru valūtu aizstāj ar eiro pēc dienas, kad Kopiena sāka Ekonomikas un monetārās savienības trešo posmu, "valsts valūtas vienību" definīcija attiecas uz dalībvalsts valūtas vienību, kāda tā tika noteikta tūlīt pēc eiro ieviešanas attiecīgajā dalībvalstī.(6) Grieķijas gadījumā pārejas perioda noteikumus piemēro no 2001. gada 1. janvāra,IR PIEŅĒMUSI ŠO REGULU.1. pantsRegulā (EK) Nr. 974/98:1) šādi groza 1. pantu:a) pirmajā ievilkumā starp vārdiem "Vācija" un "Spānija" iekļauj vārdu "Grieķija";b) trešā ievilkuma beigās pievieno vārdus "vai saskaņā ar minētā panta 5. punktu";c) piektā ievilkuma beigās pievieno vārdus "vai attiecīgi dienu pirms eiro aizstāj kādas dalībvalsts valūtu, kura pieņem eiro vēlāk";2) regulas 2. panta pirmo teikumu aizstāj ar šādu teikumu:"No 1999. gada 1. janvāra iesaistīto dalībvalstu valūtas, izņemot Grieķiju, ir eiro. No 2001. gada 1. janvāra Grieķijas valūta ir eiro.";3) regulas 9. panta beigās pievieno šādu frāzi: "vai, attiecīgi Grieķijas gadījumā, līdz 2000. gada 31. decembrim, ieskaitot".2. pantsŠī regula stājas spēkā 2001. gada 1. janvārī.Šī regula uzliek saistības kopumā un ir tieši piemērojama visās dalībvalstīs saskaņā ar Eiropas Kopienas dibināšanas līgumu.Briselē, 2000. gada 27. novembrīPadomes vārdā —priekšsēdētājsL. Fabius[1] OV C 177 E, 27.6.2000., 98. lpp.[2] Atzinums izsūtīts 2000. gada 16. jūnijā (Oficiālajā Vēstnesī vēl nav publicēts).[3] OV C 177, 27.6.2000., 11. lpp.[4] OV L 139, 11.5.1998., 1. lpp.[5] OV L 139, 11.5.1998., 30. lpp.[6] OV L 167, 7.7.2000., 19. lpp.--------------------------------------------------